I Gusti Ketut Pudja

I Gusti Ketut Pudja inggih punika silih tunggil pahlawan nasional Indonésia. Dané embas ring Singaraja tanggal 19 Méi 1908 tur lebar tanggal 4 Méi 1977. I Gusti Ketut Pudja wantah oka saking  I Gusti Nyoman Raka miwah Jero Ratna Kusuma. Ring warsa 1934, dané muputang kuliahnyané ring Rechtshoogeschool ring Batavia. Ring warsa 1935, dané makarya ring Kantor Residen Bali miwah Lombok. Malih awarsa, I Gusti Ketut Pudja kagenahang ring Raad Van Kerta, sané ri tatkala punika pinaka kantor pengadilan sané wénten ring Bali.

Jasa Perjuangan 
I Gusti Ketut Pudja ngamiletin perumusan negara Indonésia ring Panitia Persiapan Kemerdekaan Indonésia ngangganin Sunda Kecil (mangkin Bali miwah Nusa Tenggara). I Gusti Ketut Pudja taler ngamiletin perumusan naskah teks proklamasi ring pondok Laksamana Maeda. Lantas dané kaangkat olih Soekarno dados Gubernur Sunda Kecil. Ring warsa 2011, I Gusti Ketut Pudja kadadosang pahlawan nasional olih Pemerintah Républik Indonésia. Santukan jasannyané, ring tanggal 19 Désember 2016, Pemerintah Républik Indonésia, mengabadikan I Gusti Ketut Pudja ring pecahan jinah logam rupiah anyar, pecahan Rp. 1.000,-.

Pustaka